**11. Nymfeflagermus (Myotis alcathoe)**

**Beskrivelse**

Ny art, beskrevet første gang i 2001. Er nu registreret i flere europæiske lande, heriblandt Sverige.

Meget lille art. Brun overside og lidt lysere brun underside. Vægt 3,5-5,5 g.

Høres bedst ved 53 kHz med almindelig detektor.

Sonogram: De enkelte skrig er næsten retlinjede. Startfrekvens 110-120 kHz. Størst energi ved 53 kHz. Slutfrekvens angives til ca. 43 kHz. Denne slutfrekvens er højere end hos nogen af de danske arter. Det kan derfor være et artskendetegn. En skelnen kræver dog gode optagelser og analyse på PC

**Forvekslingsmuligheder**

Andre arter som skæg/Brandts flagermus har lignende skrig, men slutfrekvensen for nymfeflagermusens skrig er højere.

**Biologi**

Der er ikke meget litteratur om denne art.

**Levested**

Udenlandske oplysninger angiver at denne art holder til i skove, parker og lignende.

**Udbredelse**

Synes at være spredt over det meste af Europa. Ingen sikre observationer i Danmark, men måske hørt på Stevns.

**Fun facts.**

Så måske får vi snart en ny art flagermus i Danmark